Hoewel minder bekend word Du Plessis eerste aan die bod gestel omdat sy minstens probeer het om die debat wat sy ontketen het, in ’n akademiese gleuf te hou. Nie almal sal saamstem dat sy daarin geslaag het nie, en was byvoorbeeld ontsteld oor dreigemente wat sy op verskeie platforms ontvang het.
Unisa het pas ’n hofsaak teen onder meer AfriForum oor die afskaffing van Afrikaans gewen, en dit sou kwalik verbaas as Habib nog met ’n klippie in die skoen voortstrompel. Hy gee gereeld Karl Marx en Leon Trotsky as sy hoofbeïnvloeders op, en is in 2006 toegang tot die VSA geweier.
Breedweg kan gesê word die pro rata-voorkoms van plaasmoorde in SA is nie net hoër as die land se gemiddeld nie, maar ook aansienlik hoër as dié onder polisielede waaroor die regering wel (periodiek) ’n groot lawaai maak. Was daar ooit ruimte vir debat in hierdie saak wat reeds by herhaling gevoer is? Dit lyk meer of daar aansluiting gesoek is by ’n groep analiste en rubriekskrywers wat die politiekkorrekte deuntjie bly fluit.
Die dermpie kan langer uitgerek word soos die aantal verkragtings van boervroue, wat, soos na die ABO, desperaat weens ’n kwessie van eer verswyg word. Voorts is uit die politiekkorrekte geledere foutiewe inligting op RSG uitgesaai oor hoe plaasmoordsyfers vergelyk met dié van moorde op bruin mans in die Wes-Kaap. Dr. Piet Croucamp het op RSG se program Kommentaar byvoorbeeld gesê die Wes-Kaapse syfers is “baie hoër” terwyl dit in werklikheid andersom is.
Die laaste kwessie is of die plaasmoorde op volksmoord neerkom? Nie al die fel kritici van plaasmoorde gebruik die term volksmoord nie. Die feit is egter dat daar ’n groot aantal definisies van volksmoord is, en enigeen wat die voorkoms van plaasaanvalle ’n volksmoord wil noem, gaan nie lank soek voor hy / sy ’n handvol daarvan het nie. Dit is dus ’n sinnelose debat, en niemand gaan kopgee nie.
Habib het skynbaar van sy oorspronklike felheid van die aanval op Roets en Kriel afgewyk, en het dit nou meer spesifiek teen die skouerskuur met Amerikaanse regses. Trouens, hy gee nou toe dat AfriForum die reg het om kwaad te wees vir die regering en die regering te kritiseer.
Lyk my Habib en Du Plessis smokkel met die studente se koppe – wat anders maak hulle by ‘n Universiteit – duidelik nie daar vir die regte redes nie.
AfriForum gee net feite deur. Ek is seker hulle sit nie daar in die VSA en fabriseer getalle en stories nie.